**SREDNJA ŠKOLA BEDEKOVČINA**

**Bedekovčina, Ljudevita Gaja 1**

KLASA: 003-06/22-01/01

UR.BROJ: 2197/02-380/1-1-21-22-

Bedekovčina, 13. siječnja 2022. godine

**ZAPISNIK**

**sa 9. sjednice Školskog odbora**

**9. sjednica Školskog odbora održana elektronskim putem u razdoblju od 13:00 sati (od 13.1.2022. godine) do 13:00 sati (14.1.2022. godine).**

**Prisutni**: predsjednica Školskog odbora Daniela Usmiani, članovi Školskog odbora Mišel Mrkoci, Elvira Belošević, Đurđica Rožić, Gordana Janđel, Daniel Borovčak, Jasminka Krepelnik

**Ostali prisutni:** Petra Čavlek u svojstvu zapisničarke

Konstatira se kako na sjednici sudjeluje sedam članova Školskog odbora te se može pravovaljano odlučivati.

Predsjednica Daniela Usmiani otvara sjednicu i predlaže sljedeći

**Dnevni red sjednice:**

1. Verifikacija zapisnika s prethodne sjednice od 21.12.2021. godine
2. Davanje prethodne suglasnosti za zapošljavanje temeljem provedenih natječaja:
* za računovodstvenog radnika na određeno nepuno radno vrijeme,
* za administrativnog radnika na određeno puno radno vrijeme.

Predsjednica Daniela Usmiani predlaže **dopunu dnevnog reda**:

1. Odobrenje sufinanciranja dijela edukacije za Tatjanu Papst, prof. pedagogije, sukladno priloženoj molbi

Konstatira se da je dnevni red i njegova dopuna jednoglasno prihvaćena.

**Ad 1.**

Temeljem elektronske korespondencije utvrđuje se da nitko od prisutnih članova nema primjedbi na zapisnik sa 8. sjednice te Školski odbor na prijedlog predsjednice sa 6 glasova za i 1 suzdražanim donosi

ZAKLJUČAK

Verificira se zapisnik sa 8. sjednice Školskog odbora.

**Ad. 2**

Sukladno elektronskoj korespondenciji utvrđuje se da su svi članovi Školskog odbora suglasni sa od strane ravnateljice predloženim kandidatkinjama za zapošljavanje temeljem provedenih natječaja za računovodstvenog radnika na određeno nepuno radno vrijeme i administrativnog radnika na određeno puno radno vrijeme, stoga Školski odbor na prijedlog predsjednice jednoglasno donosi

ODLUKU

I. Daje se prethodna suglasnost za zasnivanje radnog odnosa sa:

- Anom Antolić, ekonomist, na radnom mjestu računovodstvenog radnika na određeno nepuno radno vrijeme,

- Samantom Horvat, upravna referentica, na radnom mjestu administrativnog radnika na određeno puno radno vrijeme.

II. Ova Odluka prilaže se zapisniku i čini njegov sastavni dio.

**Ad. 3**

Temeljem elektronske korespondencije utvrđuje se da su 4 člana Školskog odbora izričito suglasna s molbom stručne suradnice pedagoginje Tatjane Papst, prof. pedagogije, u kojoj moli odobrenje za financiranje dijela stručne edukacije koju polazi, odnosno 6. modula iste, a 3 člana su glede navedenog suzdržana (uvjetna), stoga Školski odbor na prijedlog predsjednice donosi

ODLUKU

I. Odobrava se stručnoj suradnici pedagoginji Tatjani Papst, prof. pedagogije, financiranje 6. modula stručne edukacije za praktičare Ekspresivne art terapije.

II. Ova Odluka prilaže se zapisniku i čini njegov sastavni dio.

Završeno u 13:00 sati dana 14.1.2022. godine.

Zapisničarka: Predsjednica Školskog odbora:

Petra Čavlek, mag.iur. Daniela Usmiani, prof.